ועדת הכלכלה, כנסת 15, פרוטוקול מספר 388, 2001-12-18 09:00

אברהם פורז: רבותיי, שלום לכם.

אברהם פורז: אנחנו מחדשים את ישיבתנו.

אברהם פורז: על סדר היום הצעת חוק לתיקון פקודת הדיג, הצעת חוק שחזרה אלינו מהמליאה.

אברהם פורז: העניין הוא בזה, בעת הדיון במליאה חברת הכנסת נחמה רונן הגישה הסתייגות האומרת שבסעיף 4 במקום התייעצות יהיה: מתן היתר להקמת מיתקן דיג קבוע בים והסדרת פעילות דיג בקרבת מיתקן דיג, טעונים הסכמת השר לאיכות הסביבה.

אברהם פורז: אני דיברתי עם חברת הכנסת רונן והצעתי לה הצעה.

אברהם פורז: אני אמרתי לה שאני מציע שאנחנו נתקן את זה בצורה הבאה.

אברהם פורז: ככל שזה נוגע לים סוף, מתן היתר להקמת מיתקן דיג והסדרת פעילות דיג בקרבת מיתקן דיג יהיה טעון הסכמת השר לאיכות הסביבה.

אברהם פורז: ככל שזה נוגע לים התיכון זה יהיה בהתייעצות עם השר לאיכות הסביבה.

אברהם פורז: היא הסכימה לזה ולפיכך אני מציע שאנחנו נעשה את השינוי שאנחנו נכניס בחוק.

עו"ד גיל להב: למה מבדילים כאן בין ים סוף לים התיכון?

אברהם פורז: אנחנו מבדילים כי לים סוף יש רגישות מיוחדת וכן לאילת בהיותה עיר תיירות.

אברהם פורז: התיירות באילת מקבלת קדימה.

עו"ד גיל להב: האם בים התיכון אנחנו סומכים על שר החקלאות ובים סוף אנחנו לא סומכים על שר החקלאות?

אברהם פורז: אנחנו סומכים עליו בכל מקום, אבל בים סוף פחות.

אברהם פורז: עכשיו אנחנו רוצים את הסכמת השר לאיכות הסביבה.

אברהם פורז: האפשרות לגרימת נזק גדול בים סוף הן גדולות יותר.

אברהם פורז: ולפיכך, אני מעלה את זה להצבעה.

אברהם פורז: אני מאשר את זה פה אחד, בקולי.

אברהם פורז: צר לי שלא באו חברי כנסת נוספים.

אתי בנדלר: נציג משרד החקלאות, האם השר מבקש להסתייג?

אברהם פורז: הוא לא יודע.

אברהם פורז: ככל שהשר ירצה להסתייג אז שמורה בפניכם הדרך.

אתי בנדלר: אני מבקשת לא יאוחר מסוף שבוע זה להודיע לי.

אתי בנדלר: אם השר מעוניין להסתייג נקבל את ההסתייגות חתומה.

עו"ד גיל להב: אולי אפשר לדחות קצת את הצבעה, כי אני יודע שהיה פה לפחות חבר כנסת אחד ש - - -

אברהם פורז: מאה אחוז, הם יצביעו במליאה לפי מצפונם.

אברהם פורז: הישיבה נעולה.

אברהם פורז: המשך יבוא בעוד עשר דקות.